Source: https://www.edilex.fi/hao/helsingin_hao20150835?classIds%5B%5D=471&classIds%5B%5D=472&classIds%5B%5D=473&classIds%5B%5D=474&classIds%5B%5D=475&offset=1&perpage=20&sort=timedesc&typeIds%5B%5D=11%3Afi&searchSrc=14&advancedSearchKey=648544
Timestamp: 2020-02-18 16:28:53+00:00
Document Index: 25789784

Matched Legal Cases: ['§ 1', '§ 1', '§ 2', '§ 1', '§ 1', '§ 1', '§ 1']

Helsingin HAO 16.10.2015 15/0835/5 | EDILEX
Helsingin HAO 16.10.2015 15/0835/5
Suunnittelutarveratkaisu - Maan läjittäminen
15/0835/5
06505/14/4112
Diaarinumero: 06505/14/4112
Taltionumero: 15/0835/5
Antopäivä: 16.10.2015
Hankkeessa oli suunnittelutarveratkaisuhakemuksen mukaan kyse pellon kasvuolosuhteiden parantamisesta pellon pintaa nostamalla. Hankealue oli noin 15 hehtaarin suuruinen peltoalue. Alueelle hakemuksessa esitetty täyttömassojen määrä oli noin 300 000 - 400 000 m­, mikä olisi vastannut yli kahden metrin keskimääräistä täyttöä koko alueelle. Täyttömassat olisi hakemuksen mukaan tuotu rakennusliikkeen rakennustyömailta.
Kaupunkisuunnittelulautakunta oli hylännyt hakemuksen.
Hallinto-oikeus totesi, ettei hanke edellytä rakennus- tai toimenpidelupaa, eikä näin ollen myöskään suunnittelutarveratkaisua. Hankealueella ei ollut voimassa asemakaavaa eikä sellaista yleiskaavaa, jossa olisi määrätty alueelle toimenpiderajoitus. Hanke ei tämän vuoksi edellyttänyt myöskään maisematyölupaa. Hankkeeseen eivät tulleet sovellettavaksi maankäyttö- ja rakennuslain lupasäännökset, joten kaupunkisuunnittelulautakunnan päätös oli poistettava ja suunnittelutarveratkaisuhakemus hylättävä tarpeettomana.
Hallinto-oikeus totesi lisäksi, että mahdolliseen maankaatopaikkaan sovelletaan jätelain ja ympäristönsuojelulain säännöksiä.
Maankäyttö- ja rakennuslaki 16 § 1 mom, 125 § 1 mom, 126 § 2 mom,
126 a § 1 mom, 128 § 1 mom, 137 § 1 mom ja 138 § 1 mom
Asian ovat ratkaisseet hallinto-oikeuden jäsenet Ilkka Hartikainen, Taina Pyysaari ja Marja Viima (t).
Asian esittelijä Joonas Ahtonen.